**Vastavalt nimekirjale 03.04.2025 nr 6-3/578**

**Majaka külas Männi kinnistu detailplaneeringu kehtestamisest**

Häädemeeste Vallavolikogu 17.09.2008 otsusega nr 55 algatati Häädemeeste vallas Majaka külas Männi kinnistu (katastritunnus 21302:002:0027, pindala 4048 m2, sihtotstarve elamumaa 100%) detailplaneering. Detailplaneeringu eesmärk on Liivi lahe rannikul ehituskeeluvööndis asuvale Männi kinnistule ehitusõiguse seadmine elamu ehitamiseks. Planeeringuga ei ole ette nähtud abihoonetele ehitusõiguse andmist.

Häädemeeste Vallavalitsuse 12.04.2016 korraldusega nr 137 võeti vastu Majaka külas Männi kinnistu detailplaneering. Rahandusministeerium esitas 24.05.2019 kirjaga nr 14-11/1999-3 Männi kinnistu detailplaneeringu järelevalve tulemused.

Häädemeeste Vallavalitsus on saavutanud maaomanikuga kokkuleppe avaliku rannaala osas ning Kinnistusraamatu 3. jao kande nr 3 alla on lisatud isiklik kasutusõigus Häädemeeste valla kasuks liivaranna kasutamiseks.

Häädemeeste Vallavalitsus soovib teha Häädemeeste Vallavolikogule ettepaneku Majaka külas Männi detailplaneeringu kehtestamiseks vastavalt ehitusseadustiku ja planeerimisseaduse rakendamise seaduse § 1 lõikes 1 sätestatule: „Enne käesoleva seaduse jõustumist algatatud planeeringud menetletakse lõpuni, lähtudes seni kehtinud planeerimisseaduses sätestatud nõuetest, välja arvatud paragrahvi lõigetes 2 ja 3 nimetatud juhtudel.“.

Palume esitada hiljemalt 30 päeva jooksul oma seisukoht Majaka külas Männi kinnistu detailplaneeringu kehtestamise otsuse eelnõule.

Lugupidamisega

*/allkirjastatud digitaalselt/*

Külliki Kiiver

vallavanem

Lisad: 1. Majaka külas Männi kinnistu detailplaneeringu kehtestamise otsuse eelnõu; 2. Majaka küla Männi kinnistu detailplaneering.

Marie Reinson

planeerimis- ja maanõunik

marie.reinson@haademeeste.ee

tel. 5788 0015